smcproject/ml-wiki-sentences huggingface dataset:
ലാപ്രോസ്കോപ്പിക്, തൊറാക്കോസ്കോപ്പിക് ശസ്ത്രക്രിയകൾ എൻഡോസ്കോപ്പിയുടെ വിശാലമായ മേഖലയിലാണ് വരുന്നത്.
1901-ൽ ജർമ്മൻ സർജൻ ജോർജ്ജ് കെല്ലിങ്ങാണ് ആദ്യത്തെ ലാപ്രോസ്കോപ്പിക് ശസ്ത്രക്രിയ നടത്തിയത്.
ലാപ്രോസ്കോപ്പുകളുടെ തരങ്ങൾ ലാപ്രോസ്കോപ്പിലൂടെ കാണുന്ന കോളിസിസ്റ്റെക്ടമി.
മുകളിൽ ഇടതുവശത്ത് നിന്ന് ഘടികാരദിശയിൽ, ടെക്‌സ്‌റ്റ് ഇങ്ങനെ വായിക്കുന്നു: ' ഗാൾ ബ്ലാടർ ', ' സിസ്റ്റിക് ആർട്ടറി ', 'ഇൻ ബാഗ് കമിങ് ഔട്ട്,' 'സിസ്റ്റിക് ഡക്‌ട്'.
രണ്ട് തരം ലാപ്രോസ്കോപ്പ് ഉണ്ട്: ഒരു ടെലിസ്കോപ്പിക് റോഡ് ലെൻസ് സിസ്റ്റം സാധാരണയായി ഒരു വീഡിയോ ക്യാമറയുമായി ബന്ധിപ്പിച്ചിരിക്കുന്നു (സിംഗിൾ-ചിപ്പ് സിസിഡി അല്ലെങ്കിൽ ത്രീ-ചിപ്പ് സിസിഡി) ലാപ്രോസ്കോപ്പിന്റെ അറ്റത്ത് ഒരു മിനിയേച്ചർ ഡിജിറ്റൽ വീഡിയോ ക്യാമറ സ്ഥാപിക്കുന്ന ഒരു ഡിജിറ്റൽ ലാപ്രോസ്കോപ്പ്, റോഡ് ലെൻസ് സിസ്റ്റം ഇല്ലാതാക്കുന്നു പ്രയോജനങ്ങൾ
ലാപ്രോസ്‌കോപ്പിക് സർജറിക്ക് ഓപ്പൺ പ്രൊസീജറുകളെ അപേക്ഷിച്ച് നിരവധി ഗുണങ്ങളുണ്ട്: രക്തസ്രാവം കുറയുന്നു, ഇത് രക്തപ്പകർച്ച ആവശ്യമായി വരാനുള്ള സാധ്യത കുറയ്ക്കുന്നു.
ചെറിയ മുറിവ് വേദന കുറയ്ക്കുകയും വീണ്ടെടുക്കൽ സമയം കുറയ്ക്കുകയും ചെയ്യുന്നു, അതോടൊപ്പം ശസ്ത്രക്രിയാനന്തര പാടുകളും കുറയുന്നു.
കുറഞ്ഞ വേദന.
ലാപ്രോസ്കോപ്പിക് ശസ്ത്രക്രിയയ്ക്ക് ഉപയോഗിക്കുന്ന ലോക്കൽ അനസ്തേഷ്യ , ലാപ്രോസ്കോപ്പിക് അല്ലാത്ത ശസ്ത്രക്രിയയ്ക്ക് ആവശ്യമായ ജനറൽ അനസ്തേഷ്യയ്ക്ക് വിരുദ്ധമായി,  സങ്കീർണതകൾ കുറച്ച് വേഗത്തിൽ സുഖം പ്രാപിക്കുന്നതിനു സഹായിക്കുന്നു.
നടപടിക്രമ സമയം സാധാരണയായി അൽപ്പം കൂടുതലാണെങ്കിലും, ആശുപത്രിവാസം കുറയ്ക്കുന്നു.
ബാഹ്യ മലിനീകരണങ്ങളിലേക്കുള്ള ആന്തരിക അവയവങ്ങളുടെ എക്സ്പോഷർ കുറയുന്നു, അതുവഴി അണുബാധകൾ ഉണ്ടാകാനുള്ള സാധ്യത കുറയുന്നു.
മുതിർന്നവരിൽ ലാപ്രോസ്കോപ്പി വ്യാപകമായി അംഗീകരിക്കപ്പെട്ടിട്ടുണ്ടെങ്കിലും, കുട്ടികളിൽ അതിന്റെ ഗുണങ്ങൾ ചോദ്യം ചെയ്യപ്പെടുന്നു.
ലാപ്രോസ്കോപ്പിയുടെ പ്രയോജനങ്ങൾ കുട്ടികളിൽ കുറയുന്നതായി കാണപ്പെടുന്നു.
ശിശുക്കളുടെ ഹൈപ്പർട്രോഫിക് പൈലോറിക് സ്റ്റെനോസിസിനുള്ള പൈലോറോമയോട്ടമി പോലുള്ള ചില അവസ്ഥകളിൽ ഓപ്പൺ സർജറിയേക്കാൾ ലാപ്രോസ്കോപ്പിയുടെ ഫലപ്രാപ്തി കുറവാണ്.
ലാപ്രോസ്കോപ്പിക്ക് അപ്പെൻഡെക്ടമിക്ക് ഓപ്പൺ സർജറിയെ അപേക്ഷിച്ച് മുറിവ് പ്രശ്‌നങ്ങൾ കുറവാണെങ്കിലും, ആദ്യത്തേത് ഇൻട്രാ അബ്ഡൊമിനാൽ അബ്സെസുമായി കൂടുതൽ ബന്ധപ്പെട്ടിരിക്കുന്നു.
ദോഷങ്ങൾ
രോഗിയുടെ ഫലങ്ങളുടെ കാര്യത്തിൽ ലാപ്രോസ്കോപ്പിക് ശസ്ത്രക്രിയ വ്യക്തമായും പ്രയോജനകരമാണെങ്കിലും, പരമ്പരാഗത ഓപ്പൺ സർജറി രീതികളുമായി താരതമ്യപ്പെടുത്തുമ്പോൾ ശസ്ത്രക്രിയാ വിദഗ്ദ്ധന്റെ വീക്ഷണകോണിൽ നിന്ന് ഈ നടപടിക്രമം കൂടുതൽ ബുദ്ധിമുട്ടാണ്: ലാപ്രോസ്കോപ്പിക് ശസ്ത്രക്രിയയ്ക്ക് മതിയായ ദൃശ്യവൽക്കരണത്തിനും ഓപ്പറേറ്റീവ് മാനിപ്പുലേഷനും ന്യൂമോപെരിറ്റോണിയം ആവശ്യമാണ്.
ശസ്‌ത്രക്രിയ ചെയ്യുന്ന സ്ഥലത്ത്‌ ശസ്‌ത്രക്രിയ വിദഗ്ധന് ഉപകരണവും മറ്റും ചലിപ്പിക്കാനുള്ള സ്ഥലം പരിമിതമാണ്, അതിന്റെ ഫലമായി വൈദഗ്‌ധ്യം നഷ്‌ടപ്പെടുന്നു.
നേരിട്ടുള്ള കാഴ്ച അല്ലാത്തതിനാൽ ആഴത്തെക്കുറിച്ചുള്ള ധാരണ കുറയുന്നു.
ടിഷ്യൂകൾ നേരിട്ട് കൈകൊണ്ട് കൈകാര്യം ചെയ്യുന്നതിനുപകരം അവയുമായി സംവദിക്കാൻ ശസ്ത്രക്രിയാ വിദഗ്ധർ ഉപകരണങ്ങൾ ഉപയോഗിക്കണം.
ഇത്തരം സാഹചര്യങ്ങളിൽ ടിഷ്യൂകളിൽ എത്രത്തോളം ബലം പ്രയോഗിക്കുന്നു എന്ന് കൃത്യമായി വിലയിരുത്താൻ കഴിയാതെ വരുന്നതിനാൽ, ടിഷ്യു നശിക്കാനുള്ള സാധ്യത കൂടുതലാണ്.
ഈ പരിമിതി ടാക്ടെയിൽ സെൻസേഷൻ കുറയ്ക്കുന്നു, ഇത് ശസ്ത്രക്രിയാവിദഗ്ധന് ടിഷ്യു ഫീൽ ചെയ്യുന്നത് കൂടുതൽ ബുദ്ധിമുട്ടാക്കുന്നു (ട്യൂമറുകൾക്കുള്ള പാൽപെഷൻ പോലുള്ള നടപടികളിൽ ഇത്  പ്രധാനമാണ്) കൂടാതെ ഇത് തുന്നലുകൾ  പോലുള്ള അതിലോലമായ പ്രവർത്തനങ്ങൾ കൂടുതൽ ബുദ്ധിമുട്ടാക്കുന്നു.
പിവറ്റ് പോയിന്റ് കാരണം ടൂൾ എൻഡ്‌പോയിന്റുകൾ സർജന്റെ കൈകൾക്ക് വിപരീത ദിശയിലേക്ക് നീങ്ങുന്നു, ഇത് ലാപ്രോസ്‌കോപ്പിക് സർജറിയെ പഠിക്കാൻ പ്രയാസമുള്ളതാക്കുന്നു.
ഇതിനെ ഫുൾക്രം ഇഫക്റ്റ് എന്ന് വിളിക്കുന്നു.
സാധാരണ സർജറികളിൽ (ഉദാഹരണത്തിന് കാർപൽ ടണൽ) ശസ്ത്രക്രിയ ചെയ്യുന്ന പ്രദേശം കൂടുതൽ  തുറക്കാൻ കഴിയുമ്പോൾ, ഇത് സർജനെ ചുറ്റുമുള്ള ശരീരശാസ്ത്രം കാണാനും, പ്രശ്‌നം നന്നായി പരിഹരിക്കാനും അനുവദിക്കുന്നു.
ഇക്കാര്യത്തിൽ, താക്കോൽദ്വാര ശസ്ത്രക്രിയ ഒരു പോരായ്മയാണ്.
അപകടസാധ്യതകൾ
ചില അപകടസാധ്യതകൾ ചുരുക്കമായി ചുവടെ വിവരിച്ചിരിക്കുന്നു: ലാപ്രോസ്‌കോപ്പിക് സർജറിയിലെ പ്രധാന പ്രശ്‌നങ്ങൾ ന്യൂമോപെറിറ്റോണത്തിന്റെ കാർഡിയോപൾമോണറി പ്രഭാവം, സിസ്റ്റമിക് കാർബൺ ഡൈ ഓക്‌സൈഡ് അബ്സോർപ്ഷൻ, വെനസ് ഗ്യാസ് എംബോളിസം, ഇൻട്രാ-അബ്‌ഡോമിനൽ ഘടനകൾക്ക് ബോധപൂർവമല്ലാത്ത പരിക്കുകൾ, രോഗിയുടെ സ്ഥാനം എന്നിവയുമായി ബന്ധപ്പെട്ടതാണ്.
വയറിലെ അറയിലേക്ക് ട്രോകാർ തിരുകുമ്പോൾ ഉണ്ടാകുന്ന ട്രോകാർ പരിക്കുകളിൽ നിന്നാണ് ഏറ്റവും പ്രധാനപ്പെട്ട അപകടസാധ്യതകൾ.
അബ്ഡൊമിനൽ വാൾ ഹെമറ്റോമ, ഉംബിലിക്കൽ ഹെർണിയ, ഉംബിലിക്കൽ വൂണ്ട് അണുബാധ, രക്തക്കുഴലുകൾ അല്ലെങ്കിൽ ചെറുകുടൽ / വൻകുടലിലേക്ക് ഉപകരണം തുളച്ചുകയറുന്നതും പരിക്കുകളിൽ ഉൾപ്പെടുന്നു.
ബോഡി മാസ് ഇൻഡക്സ് കുറവുള്ള രോഗികളിൽ ഇത്തരം പരിക്കുകൾ ഉണ്ടാകാനുള്ള സാധ്യത വർദ്ധിക്കുന്നു.
ഈ പരിക്കുകൾ അപൂർവ്വമാണെങ്കിലും, ഇത് മൂലം കാര്യമായ സങ്കീർണതകൾ ഉണ്ടാകാം.
രക്തക്കുഴലുകളുടെ പരിക്കുകൾ രക്തസ്രാവത്തിന് കാരണമായേക്കാം, അത് ജീവന് ഭീഷണിയാകാം.
കുടലിലെ പരിക്കുകൾ പെരിടോണിറ്റിസിന് കാരണമാകും.
ഈ പരിക്കുകൾ എത്രയും വേഗം തിരിച്ചറിയേണ്ടത് വളരെ പ്രധാനമാണ് ഓങ്കോളജിക്കൽ ലാപ്രോസ്കോപ്പിക് നടപടിക്രമങ്ങളിൽ പോർട്ട് സൈറ്റ് മെറ്റാസ്റ്റേസിന്റെ അപകടസാധ്യതയുണ്ട്, പ്രത്യേകിച്ച് പെരിറ്റോണിയൽ കാർസിനോമാറ്റോസിസ് ഉള്ള രോഗികളിൽ.
ട്രോകാർ സൈറ്റ് സംരക്ഷണം, ട്രോക്കറുകളുടെ മിഡ്‌ലൈൻ പ്ലെയ്‌സ്‌മെന്റ് എന്നിങ്ങനെയുള്ള പ്രത്യേക നടപടികളിലൂടെ ക്യാൻസറിന്റെ അയാട്രോജെനിക് വ്യാപനത്തിന്റെ ഈ സംഭവങ്ങൾ കുറയ്ക്കാം.
ഇലക്ടറോഡ് ഉപയോഗിക്കുന്ന നടപടിക്രമങ്ങളിൽ ചില രോഗികൾക്ക് ശസ്ത്രക്രിയാ വിദഗ്ധർക്ക് ദൃശ്യമാകാത്ത തരം വൈദ്യുത പൊള്ളലേറ്റിട്ടുണ്ടാവാം.
തത്ഫലമായുണ്ടാകുന്ന പരിക്കുകൾ അവയവങ്ങളിൽ സുഷിരങ്ങളുണ്ടാക്കുകയും പെരിടോണിറ്റിസിന് കാരണമാവുകയും ചെയ്യും.
ഏകദേശം 20% രോഗികളും ശസ്ത്രക്രിയയ്ക്കിടെ ഹൈപ്പോഥെർമിയയ്ക്കും ഇൻസുഫ്ലേഷൻ സമയത്ത് തണുത്തതും വരണ്ടതുമായ വാതകങ്ങളിലേക്കുള്ള എക്സ്പോഷർ കാരണം പെരിറ്റോണിയൽ ട്രോമയ്ക്ക് വിധേയമാകുന്നു.
ഇൻസുഫ്ലേഷനായി ചൂടാക്കിയതും ഹ്യുമിഡിഫൈ ചെയ്തതുമായ CO 2 ഉപയോഗിക്കുന്ന സർജിക്കൽ ഹ്യുമിഡിഫിക്കേഷൻ തെറാപ്പിയുടെ ഉപയോഗം ഈ അപകടസാധ്യത കുറയ്ക്കുന്നതായി കാണിക്കുന്നു.
വയറിലെ അറയിൽ (അബ്ഡൊമിനൽ കാവിറ്റി) എത്തുന്ന എല്ലാ CO2-ഉം ശസ്ത്രക്രിയയ്ക്കിടെയുള്ള മുറിവുകളിലൂടെ നീക്കം ചെയ്യപ്പെടുന്നില്ല.
ഇത് മൂലം ഗ്യാസ് ഉയരാൻ പ്രവണത കാണിക്കുന്നു, അടിവയറ്റിൽ CO2 ന്റെ ഒരു പോക്കറ്റ് ഉയരുമ്പോൾ, അത് ഡയഫ്രത്തിന് (തൊറാസിക് അറകളിൽ നിന്ന് വയറിനെ വേർതിരിക്കുകയും ശ്വസനം സുഗമമാക്കുകയും ചെയ്യുന്ന പേശി) നേരെ തള്ളുന്നു, ഇതിന് ഫ്രെനിക് നാഡിയിൽ സമ്മർദ്ദം ചെലുത്താൻ കഴിയും.
ഉദാഹരണത്തിന്, ഏകദേശം 80% സ്ത്രീകളിലും ഇത് രോഗിയുടെ തോളിലേക്ക് നീളുന്ന വേദനയുടെ ഒരു സംവേദനം ഉണ്ടാക്കുന്നു.
എല്ലാ സാഹചര്യങ്ങളിലും, വേദന ക്ഷണികമാണ്, കാരണം ശരീര കോശങ്ങൾ CO2 ആഗിരണം ചെയ്യുകയും ശ്വസനത്തിലൂടെ അതിനെ ഇല്ലാതാക്കുകയും ചെയ്യും.
ഇൻട്രാ-അബ്‌ഡോമിനൽ അഡീഷൻ രൂപീകരണം ലാപ്രോസ്കോപ്പിക്, ഓപ്പൺ സർജറി എന്നിവ രണ്ടുമായി ബന്ധപ്പെട്ട അപകടസാധ്യതയാണ്, ഇത് പരിഹരിക്കപ്പെടാത്ത പ്രശ്‌നമായി തുടരുന്നു.
റോബോട്ടിക് ലാപ്രോസ്കോപ്പിക് ശസ്ത്രക്രിയ ഒരു ലാപ്രോസ്കോപ്പിക് റോബോട്ടിക് സർജറി യന്ത്രം.
സമീപ വർഷങ്ങളിൽ, ശസ്ത്രക്രിയാ വിദഗ്ധരെ സഹായിക്കാൻ ഇലക്ട്രോണിക് ഉപകരണങ്ങൾ വികസിപ്പിച്ചെടുത്തിട്ടുണ്ട്.
ചില ഉദാഹരണങ്ങളിൽ ഇവ ഉൾപ്പെടുന്നു: വിഷ്വൽ മാഗ്നിഫിക്കേഷൻ- ഒരു വലിയ വ്യൂവിംഗ് സ്ക്രീനിന്റെ ഉപയോഗം ദൃശ്യപരത മെച്ചപ്പെടുത്തുന്നു സ്ഥിരത- യന്ത്രസാമഗ്രികൾ അല്ലെങ്കിൽ വിറയ്ക്കുന്ന മനുഷ്യ കൈകൾ കാരണമുള്ള  വൈബ്രേഷനുകളുടെ ഇലക്ട്രോമെക്കാനിക്കൽ ഡാംപിംഗ് സിമുലേറ്ററുകൾ- ശസ്ത്രക്രിയയിൽ ഫിസിഷ്യൻമാരുടെ പ്രാവീണ്യം മെച്ചപ്പെടുത്തുന്നതിന് പ്രത്യേക വെർച്വൽ റിയാലിറ്റി പരിശീലന ഉപകരണങ്ങളുടെ ഉപയോഗം മുറിവുകളുടെ എണ്ണം കുറയുന്നു
വികസ്വര രാജ്യങ്ങൾക്ക് റോബോട്ടിക് സർജറി ഒരു പരിഹാരമായി കണക്കാക്കപ്പെടുന്നു, അതിലൂടെ ഒരു ആശുപത്രിയിൽ ഇരുന്നുകൊണ്ട് ശസ്ത്രക്രിയ വിദഗ്ധന് വിദൂര സ്ഥലങ്ങളിൽ നിരവധി വിദൂര യന്ത്രങ്ങൾ പ്രവർത്തിപ്പിക്കാൻ കഴിയും.
പരിശീലനം ലഭിച്ച ഡോക്ടർമാരെ യുദ്ധത്തിൽ നിന്ന് സുരക്ഷിതരാക്കിക്കൊണ്ട്, മൊബൈൽ വൈദ്യസഹായം നൽകുകയെന്ന ഉദ്ദേശ്യത്തോടെ റോബോട്ടിക് സർജറിക്കുള്ള സാധ്യതകൾക്ക് സൈനിക താൽപ്പര്യവുമുണ്ട്.
2022 ജനുവരിയിൽ, ഒരു റോബോട്ട്, മനുഷ്യന്റെ സഹായമില്ലാതെ ആദ്യത്തെ വിജയകരമായ ലാപ്രോസ്കോപ്പിക് ശസ്ത്രക്രിയ നടത്തി.
പന്നിയുടെ മൃദുവായ ടിഷ്യുവിലാണ് റോബോട്ട് ശസ്ത്രക്രിയ നടത്തിയത്.
കുടലിന്റെ രണ്ട് അറ്റങ്ങൾ ബന്ധിപ്പിക്കുന്ന ഒരു പ്രക്രിയയായ ഇൻടെസ്റ്റിനൽ അനസ്റ്റോമോസിസിൽ ഇത് വിജയിച്ചു.
സ്മാർട്ട് ടിഷ്യൂ ഓട്ടോണമസ് റോബോട്ട് (STAR) എന്ന് പേരിട്ടിരിക്കുന്ന റോബോട്ടിനെ ജോൺസ് ഹോപ്കിൻസ് സർവകലാശാലയിലെ ഗവേഷകരുടെ ഒരു സംഘം രൂപകല്പന ചെയ്തതാണ്.
നോൺ-റോബോട്ടിക് ഹാൻഡ് ഗൈഡഡ് അസിസ്റ്റഡ് സിസ്റ്റംസ്
സമയവും പണവും ലാഭിക്കുന്ന ഉയർന്ന ഗുണനിലവാരമുള്ള ഒറ്റ-കൈകൊണ്ട് ഉപയോഗിക്കാവുന്ന ഉപയോക്തൃ-സൗഹൃദ നോൺറോബോട്ടിക് സഹായ സംവിധാനങ്ങളുമുണ്ട്.
ഈ സഹായ ഉപകരണങ്ങൾ സാധാരണ മെഡിക്കൽ റോബോട്ടിക് സിസ്റ്റങ്ങളുടെ നിയന്ത്രണങ്ങളാൽ ബന്ധിക്കപ്പെട്ടിട്ടില്ല.
ഈ സംവിധാനങ്ങൾ സർജന്റെയും ടീമിന്റെയും  സാധ്യതകൾ വർദ്ധിപ്പിക്കുന്നു.
ലാപ്രോസ്കോപ്പി, കാര്യമായ സങ്കീർണതകളില്ലാതെ അന്തിമ രോഗനിർണയം നടത്താൻ സഹായിക്കുമെങ്കിലും രോഗനിർണ്ണയത്തിനുള്ള പ്രാഥമിക മാർഗ്ഗമായി ഇത് ഉപയോഗിക്കാമോ എന്നതിന് കൂടുതൽ തെളിവുകൾ ആവശ്യമാണ്.
ചരിത്രം ഹാൻസ് ക്രിസ്റ്റ്യൻ യാക്കോബായസ്
ലാപ്രോസ്കോപ്പിക് സമീപനത്തിന്റെ തുടക്കക്കാരനായി ഒരു വ്യക്തിയെ മാത്രം അവതരിപ്പിക്കുന്നത് പ്രയാസമാണ്.
1901-ൽ ജർമ്മനിയിലെ ഡ്രെസ്‌ഡനിലെ ജോർജ്ജ് കെല്ലിംഗ് ആണ് നായ്ക്കളിൽ ആദ്യത്തെ ലാപ്രോസ്‌കോപ്പിക് ശസ്ത്രക്രിയ നടത്തിയത്.
മനുഷ്യരിൽ ആദ്യത്തെ ലാപ്രോസ്‌കോപ്പിക് ഓപ്പറേഷൻ നടത്തിയത് 1910-ൽ സ്വീഡനിലെ ഹാൻസ് ക്രിസ്റ്റ്യൻ ജാക്കോബായസ് ആണ്.
തുടർന്നുള്ള ദശാബ്ദങ്ങളിൽ, നിരവധി വ്യക്തികൾ ലാപ്രോസ്കോപ്പിയുടെ സമീപനം കൂടുതൽ പരിഷ്കരിക്കുകയും ജനകീയമാക്കുകയും ചെയ്തു.
കമ്പ്യൂട്ടർ ചിപ്പ് അധിഷ്‌ഠിത ടെലിവിഷൻ ക്യാമറകളുടെ വരവ് ലാപ്രോസ്‌കോപ്പി മേഖലയിലെ ഒരു പ്രധാന സംഭവമായിരുന്നു.
ഈ സാങ്കേതിക കണ്ടുപിടിത്തം ഒരു മോണിറ്ററിലേക്ക് ഓപ്പറേറ്റീവ് ഫീൽഡിന്റെ മാഗ്നിഫൈഡ് കാഴ്‌ച പ്രൊജക്റ്റ് ചെയ്യുന്നതിനുള്ള മാർഗങ്ങൾ നൽകി, അതേ സമയം, ഓപ്പറേറ്റിംഗ് സർജന്റെ രണ്ട് കൈകളും സ്വതന്ത്രമാക്കുകയും അതുവഴി സങ്കീർണ്ണമായ ലാപ്രോസ്കോപ്പിക് നടപടിക്രമങ്ങൾ സുഗമമാക്കുകയും ചെയ്തു.
ആധുനിക ഡയഗ്നോസ്റ്റിക് ലാപ്രോസ്കോപ്പിയെക്കുറിച്ചുള്ള ആദ്യത്തെ പ്രസിദ്ധീകരണം 1947-ൽ റൗൾ പാമർ ആരംഭിച്ചു, തുടർന്ന് ഹാൻസ് ഫ്രാങ്കൻഹൈമിന്റെയും കുർട്ട് സെമ്മിന്റെയും പ്രസിദ്ധീകരണം പുറത്തിറങ്ങി, ഇരുവരും 1970-കളുടെ മധ്യത്തിൽ CO 2 ഹിസ്റ്ററോസ്കോപ്പി ചെയ്തുവന്നിരുന്നു.
ഐവിഎഫിന്റെ തുടക്കക്കാരിൽ ഒരാളായ പാട്രിക് സ്റ്റെപ്‌റ്റോ, യുകെയിൽ ലാപ്രോസ്കോപ്പി ജനകീയമാക്കിയതിൽ പ്രധാനിയാണ്.
1967-ൽ Laparoscopy in Gynaecology എന്ന പാഠപുസ്തകം അദ്ദേഹം പ്രസിദ്ധീകരിച്ചു.
ഗൈനക്കോളജിക്കൽ രോഗനിർണയം
ഗൈനക്കോളജിയിൽ, ഗർഭപാത്രം , അണ്ഡാശയങ്ങൾ , ഫാലോപ്യൻ ട്യൂബുകൾ എന്നിവയുടെ പുറംഭാഗം പരിശോധിക്കാൻ ഡയഗ്നോസ്റ്റിക് ലാപ്രോസ്കോപ്പി ഉപയോഗിക്കാം, ഉദാഹരണത്തിന്, സ്ത്രീ വന്ധ്യത നിർണ്ണയിക്കുന്നതിൽ.
സാധാരണയായി, ഒരു മുറിവ് പൊക്കിളിനടുത്തും രണ്ടാമത്തേത് പ്യൂബിക് ഹെയർലൈനിന് സമീപവും സ്ഥാപിക്കുന്നു.
ട്രാൻസ്‌വാജിനൽ ആപ്ലിക്കേഷനായി പരിഷ്‌ക്കരിച്ച ഫെർട്ടിലോസ്‌കോപ്പ് എന്ന പ്രത്യേക തരം ലാപ്രോസ്‌കോപ്പ് ഉപയോഗിക്കാം.
റീപ്രൊഡകടീവ് ട്രാക്റ്റിലെ തടസ്സങ്ങൾ കണ്ടെത്തുന്നതിന് ഒരു ഡൈ ടെസ്റ്റ് നടത്താം, അതിൽ ഇരുണ്ട നീല ഡൈ സെർവിക്സിലൂടെ കടത്തിവിടുകയും അണ്ഡാശയത്തിലേക്ക് ഫാലോപ്യൻ ട്യൂബിലൂടെ കടന്നുപോകുന്ന അതിനു പിറകെ ലാപ്രോസ്കോപ്പ് കടത്തിവിടുകയും ചെയ്യുന്നു.
ഇതും കാണുക ആർത്രോസ്കോപ്പിക് ശസ്ത്രക്രിയ ശസ്ത്രക്രിയാ നടപടിക്രമങ്ങളുടെ ഇൻവേസീവ്നെസ് ലാപ്രോട്ടമി , വയറിലെ ഓപ്പറേഷനുകൾക്കുള്ള പഴയ ഓപ്പൺ സർജറി ടെക്നിക് നാച്ചുറൽ ഓറിഫിസ് ട്രാൻസ്ലൂമെനൽ എൻഡോസ്കോപ്പിക് സർജറി പെർക്യുട്ടേനിയസ് (ശസ്ത്രക്രിയ) റിവിഷൻ വൈറ്റ് ലോസ് സർജറി സിംഗിൾ പോർട്ട് ലാപ്രോസ്കോപ്പി അവലംബം പുറം കണ്ണികൾ ഫെഡറർ, ബാർണബി ജെ. (17 മാർച്ച് 2006).
" ശസ്ത്രക്രിയാ ഉപകരണം അപൂർവവും എന്നാൽ ഗുരുതരവുമായ ഒരു അപകടമാണ് ".
ന്യൂയോർക്ക് ടൈംസ് .
ലാപ്ലേസ് പരിവർത്തനം ഇംഗ്ലീഷ് വിലാസം https://ml.wikipedia.org/wiki/Laplace_transform Part of a series of articles about Calculus Fundamental theorem Leibniz integral rule Limits of functions Continuity Mean value theorem Rolle's theorem Differential Definitions Derivative ( generalizations ) Differential infinitesimal of a function total Concepts Differentiation notation Second derivative Implicit differentiation Logarithmic differentiation Related rates Taylor's theorem Rules and identities Sum Product Chain Power Quotient L'Hôpital's rule Inverse General Leibniz Faà di Bruno's formula Integral Lists of integrals Integral transform Definitions Antiderivative Integral ( improper ) Riemann integral Lebesgue integration Contour integration Integral of inverse functions Integration by Parts Discs Cylindrical shells Substitution ( trigonometric , Weierstrass , Euler ) Euler's formula Partial fractions Changing order Reduction formulae Differentiating under the integral sign Series Geometric ( arithmetico-geometric ) Harmonic Alternating Power Binomial Taylor Convergence tests Summand limit (term test) Ratio Root Integral Direct comparison Limit comparison Alternating series Cauchy condensation Dirichlet Abel Vector Gradient Divergence Curl Laplacian Directional derivative Identities Theorems Divergence Gradient Green's Kelvin–Stokes Stokes Multivariable Formalisms Matrix Tensor Exterior Geometric Definitions Partial derivative Multiple integral Line integral Surface integral Volume integral Jacobian Hessian Specialized Fractional Malliavin Stochastic Variations Glossary of calculus Glossary of calculus List of calculus topics ക സ തി
ഗണിതശാസ്ത്രത്തിൽ പ്രയോഗത്തിലുള്ള ഒരു സമാകലന പരിവർത്തന (Integral Transform)മാണ് ലാപ്ലേസ് പരിവർത്തനം(Laplace Transform) .
L { f ( t ) } {\displaystyle \displaystyle {\mathcal {L}}\left\{f(t)\right\}} എന്ന് സൂചിപ്പിക്കുന്ന ലാപ്ലേസ് പരിവർത്തനം ഒരു രേഖീയ ഓപ്പറേറ്റർ ആണ്.
ഇത് ഒരു real argument t യുടെ ഫലനമായ f(t)യെ s എന്ന complex argument ന്റെ ഫലനമായ F(s) ആക്കി മാറ്റുന്നു.
സാധാരണഗതിയിൽ ലാപ്ലേസ് പരിവർത്തനം ബൈജക്ടീവ് ആണ്.
അതായത് ഒരു ഫലനത്തിന് ഒരു ലാപ്ലേസ് പരിവർത്തനം മാത്രമേ ഉണ്ടാകുകയുള്ളു.
സങ്കീർണമായ ഘടനയുള്ള പല ഫലനങ്ങളുടെയും ലാപ്ലേസ് പരിവർത്തനം താരതമ്യേന ലളിതമായിരിക്കും.
അതുകൊണ്ടുതന്നെ പല ശാസ്ത്രശാഖകളിലും ഈ പരിവർത്തനം പ്രധാനമാണ്.
പിയറെ സൈമൺ ലാപ്ലേസ് എന്ന ഫ്രഞ്ച് ഗണിതശാസ്ത്രജ്ഞനാണ് ഇത് ആദ്യമായി ഉപയോഗിച്ചത്.
ഫൊറിയർ പരിവർത്തനം പോലെ തന്നെ ലാപ്ലേസ് പരിവർത്തനവും സമകലന-അവകലന സമവാക്യങ്ങൾ നിർദ്ധാരണം ചെയ്യാൻ ഉപയോഗിക്കാം.
ഭൗതികശാസ്ത്രത്തിലും എഞ്ചിനീയറിംഗിലും ഇലക്ട്രിക്കൽ സർക്യൂട്ടുകൾ,ഹാർമോണിക് ഓസിലേറ്ററുകൾ തുടങ്ങിയവയുടെ പഠനത്തിന് ഇത് ഉപയോഗിക്കുന്നു.
ഇത്തരം സന്ദർഭങ്ങളിൽ, time-domainൽ നിന്നും(അതായത് ഇൻപുട്ടും ഔട്ട്പുട്ടും സമയത്തിന്റെ ഫലനമായവ)frequency-domain(ഇൻപുട്ടും ഔട്ട്പുട്ടും ആവൃത്തിയുടെ ഫലനമായവ)ലേക്കുള്ള പരിവർത്തനമായി ഇതിനെ നിർവചിക്കാം.
എല്ലാ വാസ്തവിക സംഖ്യകളിലും ( t ≥ 0) നിർവ്വചിക്കപ്പെട്ടിരിക്കുന്ന f(t) എന്ന ഫലനത്തിന്റെ ലാപ്ലേസ് പരിവർത്തനം F ( s ) താഴെക്കാണുന്ന വിധം നിർവചിക്കാം: F ( s ) = L { f ( t ) } = ∫ 0 ∞ e − s t f ( t ) d t .
{\displaystyle F(s)={\mathcal {L}}\left\{f(t)\right\}=\int _{0}^{\infty }e^{-st}f(t)\,dt.
ഇവിടെ s ഒരു മിശ്രസംഖ്യയാണ് .
s = σ + i ω , {\displaystyle s=\sigma +i\omega ,\,} ,
σ ,ω എന്നിവ വാസ്തവിക സംഖ്യകളും.
ലാബോകാനിയ ഇംഗ്ലീഷ് വിലാസം https://ml.wikipedia.org/wiki/Labocania
തെറാപ്പോഡ വിഭാഗത്തിൽ പെട്ട ഒരിനം ദിനോസറുകളാണ് ലാബോകാനിയ .
ഇവയുടെ ഫോസ്സിൽ കണ്ടു കിട്ടിയിടുള്ളത് മെക്സിക്കോയിലെ ബാജ കാലിഫോർണിയയിൽ നിന്നുമാണ്.
ഇവ ദിനോസാറുകളിലെ റ്റിറാനോസോറിഡ് ജനുസിൽ പെടുന്നുവെന്ന് ഒരു വാദം ഉണ്ടെങ്കിലും ഇതുവരെ ഇത് സ്ഥിരീകരിച്ചിട്ടില്ല.
ഇവ ജീവിച്ചിരുന്നത് ഏകദേശം 70 ദശലക്ഷം വർഷങ്ങൾക്ക് മുമ്പാണെന്നാണ് നിഗമനം.
ഇവയുടെ വലിപ്പം ഇതുവരെ തിട്ടപ്പെടുത്തിയിട്ടില്ല.
നീളം ഏകദേശം 6 മീറ്റർ (20 അടി) എന്ന് കണക്കാക്കിയിരിക്കുന്നു.
ഇടത്തരം വലിപ്പമുള്ള മാംസഭോജി എന്നതിൽ കവിഞ്ഞു ഇപ്പോൾ കൂടുതൽ വിവരങ്ങൾ ലഭ്യമല്ല.
അവലംബം പുറത്തേക്കുള്ള കണ്ണികൾ Labocania in The Dinosaur Encyclopaedia at Dino Russ's Lair
ലാപു ലാപു ഇംഗ്ലീഷ് വിലാസം https://ml.wikipedia.org/wiki/Lapu-Lapu പ്രമാണം:Statue of Lapu-Lapu in Mactan island, Philippines.jpg ലാപു ലാപു
പതിനാറാം നൂറ്റാണ്ടിൽ ഫിലിപ്പീൻ ദ്വീപുകളിലെ സ്പെയിനിന്റെ അധിനിവേശത്തിന്റെ തുടക്കത്തിൽ മദ്ധ്യ ഫിലിപ്പീൻസിൽ മാക്ടാൻ ദ്വീപിലെ ഭരണാധികാരി (ദാതു) ആയിരുന്നു ലാപു ലാപു (1491–1542).
ദ്വീപസമൂഹത്തിൽ സ്പാനിഷ് അധിനിവേശത്തെ ചെറുത്ത അദ്യത്തെ തദ്ദേശീയനായി പരിഗണിക്കപ്പെടുന്ന  അദ്ദേഹത്തെ ആധുനിക ഫിലിപ്പീൻസ് അതിന്റെ പ്രഥമ ദേശീയവീരനായി മാനിക്കുന്നു.
ലാപു ലാപു ഇസ്ലാം മതാനുയായി ആയിരുന്നെന്നു കരുതുന്നവരുണ്ട്.
ഭൂഗോളം ചുറ്റിയുള്ള ആദ്യത്തെ കപ്പൽ യാത്രക്കു നേതൃത്വം കൊടുത്ത് മദ്ധ്യ ഫിലിപ്പീൻസിലെത്തിയ സ്പാനിഷ് പര്യവേഷകനായ ഫെർഡിനാന്റ് മഗല്ലൻ കൊല്ലപ്പെട്ടത് ലാപു ലാപു നേതൃത്വം കൊടുത്ത ചെറുത്തു നില്പിന്റെ ഭാഗമായ മാക്ടാനിലെ യുദ്ധത്തിലാണ്.
1521 ഏപ്രിൽ 27-നു നടന്ന ആ യുദ്ധത്തിൽ മഗല്ലനു പുറമേ അദ്ദേഹത്തിന്റെ ഒട്ടേറെ സഹയാത്രികരും കൊല്ലപ്പെട്ടു.
യൂറോപ്യൻ കോളോണിയലിസത്തിനെതിരെ ഏഷ്യൻ ജനതയുടെ ആദ്യവിജയം എന്നു പോലും ഫിലിപ്പീൻ ദേശീയവാദികളിൽ ചിലർ ഈ യുദ്ധത്തെ വിശേഷിപ്പിക്കുന്നു.
മക്ടാൻ ദ്വീപിൽ ലാപു ലാപുവിന്റെ ഒരു പ്രതിമ സ്ഥാപിച്ച ഫിലിപ്പീൻ സർക്കാർ സെബു ദ്വീപിലെ ഓപോൺ നഗരത്തെ അദ്ദേഹത്തിന്റെ പേരിൽ "ലാപു ലാപു സിറ്റി" എന്നു പുനർ നാമകരണം ചെയ്തിരിക്കുന്നു.
ഫിലിപ്പീൻസിന്റെ തലസ്ഥാനമായ മനിലയിലെ റിസാൽ പാർക്കിലും അദ്ദേഹത്തിന്റെ ഒരു പ്രതിമ സ്ഥാപിച്ചിട്ടുണ്ട്.
ഫിലിപ്പീൻ ദേശീയ പോലീസ് സേനയുടെ ഔദ്യോഗിക ചിഹ്നത്തിൽ ലാപു ലാപുവിന്റെ ചിത്രമുണ്ട്.
അവലംബം 1 2 3 ഫിലിപ്പീൻ സെനറ്റിൽ റിച്ചാർഡ് ജെ. ഗോർഡൻ അവതരിപ്പിച്ച പ്രമേയം സംഖ്യ 2162 ↑ National holiday honoring Lapu-Lapu pushed in Senate Philstar.com
ലാപ്ടോപ് (ചലച്ചിത്രം)
രൂപേഷ് പോൾ പ്രസിദ്ധ കഥാകാരൻ സുഭാഷ് ചന്ദ്രന്റെ പറുദീസ നഷ്ടം എന്ന ചെറുകഥയെ ആസ്പദമാക്കി തന്റെ ഭാര്യയായ ഇന്ദുമേനോന്റെ തിരക്കഥയിൽ സംവിധാനം ചെയ്ത് 2008-ൽ പുറത്തുവന്ന ചിത്രമാണ് ' ലാപ്ടോപ് അഥവാ മൈ മദേഴ്സ് ലാപ്ടോപ്.
സുരേഷ് ഗോപി , ശ്വേത മേനോൻ തുടങ്ങിയവർ പ്രധാൻ വേഷം ഇടുന്നു.
ശ്രീവത്സൻ ജെ മേനോൻ സംഗീതം നിർവ്വഹിച്ചിരിക്കുന്നു.
രവി ( സുരേഷ് ഗോപി ) ഒരു പ്രശസ്ത നാടക കലാകാരനാണ്.
നീണ്ട മുപ്പത് വർഷങ്ങൾക്ക് ശേഷം അദ്ദേഹം നാട്ടിൽ തിരിച്ചെത്തി, ചില മാരകരോഗങ്ങളെ തുടർന്ന് അമ്മ ( ശ്വേത മേനോൻ ) കോമ അവസ്ഥയിലാണെന്ന് കണ്ടെത്തി.
അവന്റെ കുറ്റബോധവും അമ്മയെ ഉപേക്ഷിച്ചതിൽ അഗാധമായ ഖേദവും അവനെ തന്റെ ജോലി ഉപേക്ഷിച്ച് അമ്മയോടൊപ്പം ആശുപത്രിയിൽ തുടരാൻ പ്രേരിപ്പിക്കുന്നു.
അവന്റെ കാമുകി പായൽ ( പത്മപ്രിയ ) കൽക്കട്ടയിൽ നിന്ന് അവനെ ആശ്വസിപ്പിക്കാനും തന്റെ തൊഴിലിലേക്ക് മടങ്ങാൻ പ്രേരിപ്പിക്കാനും വരുന്നു.
പക്ഷേ അദ്ദേഹം ഉറച്ച നിലപാടിലാണ്.
പ്രണയം എങ്ങനെ ഭ്രാന്തിലേക്ക് നീങ്ങുമെന്നും ആഗ്രഹം അനിയന്ത്രിതമായ വികാരങ്ങളെ എങ്ങനെ ജ്വലിപ്പിക്കുന്നുവെന്നും സിനിമ പര്യവേക്ഷണം ചെയ്യുന്നു.
താരം വേഷം 1 സുരേഷ് ഗോപി രവി 2 പത്മപ്രിയ പ്രിയ 3 ശ്വേത മേനോൻ രവിയുടെ അമ്മ 4 ഊർമ്മിള ഉണ്ണി 5 മധുബെൻ 6 ഹരികൃഷ്ണൻ നായർ 7 സുർജിത്ത് ഗോപിനാഥ് പാട്ടരങ്ങ് ഗാനരചന - റഫീഖ് അഹമ്മദ് റീത പോൾ , സംഗീതം - ശ്രീവത്സൻ ജെ. മേനോൻ ക്ര.
ഗാനം രാഗം ആലാപനം വരികൾ 1 ഏതോ ജലശംഖിൽ അമൽ ആന്റണി സോണിയ റഫീഖ് അഹമ്മദ് 1 ഏതോ ജലശംഖിൽ സോണിയ റഫീഖ് അഹമ്മദ് 1 ഇളം നീലനീല മിഴികൾ ശ്രീവൽസൻ ജെ മേനോൻ റീത പോൾ 1 ജലശയ്യയിൽ മധ്യമവരാളി സോണിയ റഫീഖ് അഹമ്മദ് 1 ജലശയ്യയിൽ മധ്യമവരാളി കല്യാണി മേനോൻ റഫീഖ് അഹമ്മദ് 1 മേയ്‌ മാസമേ ആഭോഗി അമൽ ആന്റണി റഫീഖ് അഹമ്മദ് 1 വാതിൽ ചാരാനായ്‌ സമയമായ്‌ ശ്രീവൽസൻ ജെ മേനോൻ റഫീഖ് അഹമ്മദ് അഭിപ്രായം
പടം നന്നായി തുടങ്ങി എങ്കിലും വളരെപെട്ടെന്ന് ഇഴയാൻ തുടങ്ങി.
അവലംബം പുറം കണ്ണികൾ http://sify.com/movies/malayalam/review.php?id=14724597 ctid=5 cid=2428 http://www.nowrunning.com/movie/5018/malayalam/my-mothers-laptop/index.htm%5Bപ്രവർത്തിക്കാത്ത+കണ്ണി%5D http://www.indiaglitz.com/channels/malayalam/preview/10021.html Archived 2008-05-27 at the Wayback Machine .
https://web.archive.org/web/20090907071323/http://www.cinefundas.com/2008/07/30/laptop-malayalam-movie-review https://archive.today/20130218010421/http://popcorn.oneindia.in/title/515/laptop.html
ലാപ്‌ടേവ് കടൽ
ആർട്ടിക് സമുദ്രത്തിന്റെ ഭാഗമായ ഒരു കടലാണ് ലാപ്‌ടേവ് കടൽ ( Laptev Sea Russian : мо́ре Ла́птевых , tr. more Laptevykh ; Yakut : Лаптевтар байҕаллара ).
സൈബീരിയയുടെ വടക്കൻ തീരം, ടൈമീർ ഉപദ്വീപ് , സെവർനയ സെംല്യ , ന്യൂ സൈബീരിയൻ ദ്വീപ് സമൂഹം എന്നിവയ്ക്കിടയിലായി ഇതു സ്ഥിതി ചെയ്യുന്നു.
ഈ കടലിന്റെ വടക്കേ അതിർത്തി ആർട്ടിക് കേപ് മുതൽ 79°വടക്ക് , 139° കിഴക്കായി സ്ഥിതിചെയ്യുന്ന ബിന്ദുവിലൂടെ അനിസി കേപ്പ് വരെയാണ്.
ഇതിന്റെ പടിഞ്ഞാറായി കാര കടലും കിഴക്കായി കിഴക്കൻ സൈബീരിയൻ കടലും സ്ഥിതി ചെയ്യുന്നു.
റഷ്യൻ പര്യവേക്ഷകരായിരുന്ന ദിമിത്രി ലാപ്‌ടേവ്, ഖരിടൻ ലാപ്‌ടേവ് എന്നിവരുടെ പേരിൽ നിന്നുമാണ് ലാപ്‌ടേവ് കടൽ എന്ന പേർ ഉരുത്തിരിഞ്ഞു വന്നത്.
നേരത്തെ അഡോൾഫ് എറിക് നോർഡെൻസ്കിയോൾഡ് എന്ന പര്യവേക്ഷകന്റെ ബഹുമാനാർഥം നോർഡെൻസ്കിയോൾഡ് കടൽ എന്നും അതിനു മുമ്പേ മറ്റു പല പേരുകളിലും ഇത് അറിയപ്പെട്ടിരുന്നു.
വർഷത്തിൽ ഒൻപത് മാസവും മഞ്ഞുറഞ്ഞുകിടക്കുന്ന ഈ കടലിനു താഴ്ന്ന ലവണതയാണുള്ളത്.
പല പ്രദേശങ്ങളിലും അൻപത് മീറ്ററിൽ താഴെ മാത്രം ആഴമുള്ള ഈ കടലിന്റെ സമീപത്ത് മനുഷ്യവാസവും സസ്യജീവജാലങ്ങളും വളരെ കുറവായാണ് കാണപ്പെടുന്നത്.
ആയിരക്കണക്കിനു വർഷങ്ങൾക്കുമുമ്പേതന്നെ ഈ കടലിന്റെ തീരങ്ങളിലായി യൂക്കാഗ്രിസ് (Yukaghirs)  വംശജർ താമസിച്ചു വന്നിരുന്നു, പിൽക്കാലത്ത് താമസമുറപ്പിച്ച ഇവെൻസ് (Evens) ഇവെങ്ക്സ് (Evenks) എന്നിവരും മത്സ്യബന്ധനം , വേട്ടയാടൽ, റെയിൻഡിയർ വളർത്തൽ എന്നിവയിൽ ഏർപ്പെട്ടിരുന്നു.
പിന്നീട് യാകുടുകൾ(Yakuts) റഷ്യൻ വംശജർ എന്നിവരും ഇവിടെ താമസമുറപ്പിച്ചു.
ഭൂമിശാസ്ത്രം അനബാർ ഉൾക്കടൽ തീരം.
ലാപ്ടേവ് കടലിലേക്ക് ഒഴുകുന്ന ഏറ്റവും വലിയ നദിയാണ് ലെന നദി.
യെനിസിക്കുശേഷം റഷ്യൻ ആർട്ടിക് പ്രദേശത്തെ രണ്ടാമത്തെ വലിയ നദി കൂടിയാണിത്.
ഖതംഗ, അനബാർ, ഒലെൻ‌യോക് അല്ലെങ്കിൽ ഒലെനെക്, ഒമോലോയ്, യാന എന്നിവയാണ് മറ്റു പ്രധാന നദികൾ.
കടൽത്തീരങ്ങളിൽ കാറ്റടിക്കുകയും തത്ഫലമായി വിവിധ വലിപ്പത്തിലുള്ള ഗൾഫുകളും ഉൾക്കടലുകളും സൃഷ്ടിക്കുകയും ചെയ്യുന്നു.
കടലിനടുത്തുള്ള ചെറിയ പർവതപ്രദേശങ്ങളിൽ തീരദേശ ഭൂപ്രകൃതി വൈവിധ്യപൂർണ്ണമായതാണ്.
ഖതംഗ ഗൾഫ്, ഒലെൻ‌യോക് ഗൾഫ്, ബൂർ-ഖയാ ഗൾഫ്, യാന ബേ എന്നിവയാണ് ലാപ്‌റ്റേവ് കടൽത്തീരത്തെ പ്രധാന ഉൾക്കടലുകൾ.
കടലിന്റെ പടിഞ്ഞാറൻ ഭാഗത്തും നദിയുടെ അഴിമുഖത്തുമായി 3,784 കിലോമീറ്റർ 2 (1,461 ചതുരശ്ര മൈൽ) വിസ്തീർണ്ണമുള്ള നിരവധി ഡസൻ ദ്വീപുകൾ കാണപ്പെടുന്നു.
കൊടുങ്കാറ്റുകളും പ്രവാഹങ്ങളും ദ്വീപുകളെ ഗണ്യമായി നശിപ്പിക്കുന്നു.
അതിനാൽ 1815-ൽ കണ്ടെത്തിയ സെമെനോവ്സ്കി, വാസിലീവ്സ്കി ദ്വീപുകൾ (74 ° 12 "N, 133 ° E) ഇതിനകം അപ്രത്യക്ഷമായി.
ദ്വീപുകളിലെ ഏറ്റവും പ്രധാനപ്പെട്ട ഗ്രൂപ്പുകൾ സെവേർനയ സെംല്യ , കൊംസോമോൾസ്കായ പ്രാവ്ഡ , വിൽകിറ്റ്സ്കി, ഫഡ്ഡെ എന്നിവയാണ്.
ബോൾഷോയ് ബെജിചെവ് (1764 കിലോമീറ്റർ 2), ബെൽകോവ്സ്കി (500 കിലോമീറ്റർ 2), മാലി ടെയ്‌മർ (250 കിലോമീറ്റർ 2), സ്റ്റോൾബോവോയ് (170 കിലോമീറ്റർ 2) (110 കിലോമീറ്റർ 2), പെഷാനി (17 കിലോമീറ്റർ 2). [3]
( കാണുക) എന്നിവ ഏറ്റവും വലിയ വ്യക്തിഗത ദ്വീപുകൾ ആണ്.
ലാപ്‌ടോപ്പ് ലാപ്ടോപ്പ് കമ്പ്യൂട്ടർ എന്ന ലേഖനത്തിന്റെ നാൾവഴി ഈ ലേഖനത്തിന്റെ നാൾവഴിയുമായി ലയിപ്പിക്കുവാൻ നിർദ്ദേശിച്ചിരിക്കുന്നു.
ഈ നടപടി കാര്യനിർവാഹകചുമതലയുള്ള ഒരാൾ ചെയ്യേണ്ടതാണ്.
{{subst: Uw-c pmove |ലാപ്ടോപ്പ് കമ്പ്യൂട്ടർ|to=ലാപ്‌ടോപ്പ്}} ~~~~ എന്നത് വെട്ടിയൊട്ടിച്ച് ലയനം നടത്തിയ ഉപയോക്താവിന്റെ സംവാദം താളിൽ പോസ്റ്റ് ചെയ്യുന്നത് പരിഗണിക്കാവുന്നതാണ്.
Administrators : Before merging the page histories, please read the instructions at Wikipedia:How to fix cut and paste moves carefully.
Note that an incorrect history merge is very difficult to undo.
Please also check Wikipedia:Cut-and-paste-move repair holding pen for possible explanation of complex cases.
ഇംഗ്ലീഷ് വിലാസം https://ml.wikipedia.org/wiki/Laptop ലാപ്ടോപ്പ് ട്രാക്ബാളോടുകൂടി
ലാപ്ടോപ് കംപ്യൂട്ടർ ( നോട്ട്ബുക്ക് കംപ്യൂട്ടർ എന്നും അറിയപ്പെടും) 1 മുതൽ 5 കിലോഗ്രാം വരെ ഭാരം വരുന്ന ഒരു ചെറിയ വഹനീയമായ പെഴ്സണൽ കമ്പ്യൂട്ടർ ആണ്.
Xerox കോർപ്പറേഷൻറെ PARC ലാബിൽ ജോലി ചെയ്തിരുന്ന അലൻകേയുടെ ഡൈനാബുക്ക് ആണ് ലാപ്ടോപ്പ് കമ്പ്യൂട്ടർ എന്ന ആശയം അവതരിപ്പിച്ച ആദ്യ ഉപകരണം.
എന്നാൽ ആദ്യത്തെ അംഗീകരിക്കപ്പെട്ട പോർട്ടബിൾ കമ്പ്യൂട്ടർ 1981-ൽ പുറത്തിറങ്ങിയ ഓസ്ബോൺ-1 ആണ്.
മെയിൻസ് വോൾട്ടേജിലാണ് ഇത് പ്രവർത്തിച്ചിരുന്നത്.
ആദ്യത്തെ ലാപ്ടോപ്പ് എന്ന് പറയാവുന്ന ഉപകരണം ബിൽ മോഗ്രിഡ് ഡിസൈൻ ചെയ്ത കോമ്പാസ് എന്ന ഉപകരണമാണ്.
1970-ൽ ഇത് ഡിസൈൻ ചെയ്തെങ്കിലും ഇത് വിപണിയിലെത്തിയത് 1982-ലാണ്.
പലതരം നോട്ട്ബുക്കുകൾക്കും അതുപോലുള്ള കംപ്യൂട്ടറുകൾക്കുമുള്ള പദങ്ങൾ: ഒരു A4 കടലാസിനേക്കാൾ ചെറുതും 1 കി.
ഭാരവും വരുന്ന നോട്ട്ബുക്കുകളെ സബ്-നോട്ട്ബുക്കുകൾ എന്നോ സബ്നോട്ട്ബുക്കുകൾ എന്നോ വിളിക്കും.
5 കി.
ഭാരം വരുന്ന നോട്ട്ബുക്കുകളെ ഡെസ്ക്നോട്ടുകൾ (ഡെസ്ക്ടോപ്പ്/നോട്ട്ബുക്ക്) എന്ന് പറയും.
ഡെസ്ക്ടോപ്പിന്റെ ശക്തിയുമായി മത്സരിക്കാൻ നിർമ്മിച്ച അതിശക്തമായ (മിക്കവാറും ഭാരം കൂടിയ) നോട്ട്ബുക്കുകൾ ഡെസ്ക്ടോപ്പ് റീപ്ലേസ്മെൻറുകൾ എന്ന് അറിയപ്പെടും.
പി.ഡി.എ.കളെക്കാൾ വലുതും നോട്ട്ബുക്കുകളെക്കാൾ ചെറുതും ആയ കംപ്യൂട്ടറുകളെ പാംടോപ്പുകൾ എന്ന് വിളിക്കുന്നു.
ലാപ്ടോപ്പുക്കൾ ബാറ്ററികളാലോ അഡാപ്റ്ററുകളാലോ പ്രവർത്തിക്കുന്നു.
അഡാപ്റ്ററുകൾ വൈദ്യുതി ഉപയോഗിച്ച് ബാറ്ററികൾക്ക് ഊർജ്ജം നൽകുന്നു.
ഡെസ്ക്ടോപ്പ് കംപ്യൂട്ടറുകൾക്ക് ചെയ്യാൻ കഴിയുന്ന പല കാര്യങ്ങളും ലാപ്ടോപ്പുകൾക്ക് ചെയ്യാൻ കഴിയും, പക്ഷേ അതേ വിലയ്ക്ക് മിക്കവാറും ശക്തി കുറവായിരിക്കും.
ലാപ്ടോപ്പുകളിലെ ഭാഗങ്ങൾ ഡെസ്ക്ടോപ്പുകളിലുള്ളവ പോലെയുള്ളതും അതേ കർത്തവ്യങ്ങൾ ചെയ്യുന്നതും ആണെങ്കിലും ചെറുതാക്കിയതും വഹനീയതയ്ക്കും വൈദ്യുതിലാഭത്തിനും വേണ്ടി പ്രത്യേകം തയ്യാറാക്കിയതും ആണ്.
ലാപ്ടോപ്പുകളിൽ മിക്കവാറും ലിക്വിഡ് ക്രിസ്റ്റൽ ഡിസ്പ്ലേകളും RAM -നുവേണ്ടി SO-DIMM (സ്മാൾ ഔട്ട്‍ലൈൻ DIMM ) മൊഡ്യൂലുകളും ഉപയോഗിക്കാറുണ്ട്.
ചേർത്തുണ്ടാക്കിയ കീബോർഡിനുപുറമെ അവയ്ക്ക് ഒരു ടച്ച്പാഡ് (ട്രാക്ക്പാഡ്) അല്ലെങ്കിൽ പോയിന്റിങ്ങ് സ്റ്റിക്ക് എന്നിവയും ഉണ്ടായിരിക്കും.
മാത്രമല്ല, ബാഹ്യമായ മൗസോ കീബോർഡോ ബന്ധിപ്പിക്കാം.
മൈക്രോപ്രോസസ്സർ
1990-ൽ ഇന്റൽ പുറത്തിറക്കിയ 386SL എന്ന മൊബൈൽ പ്രോസസ്സറോട് കൂടിയാണ് ലാപ്ടോപ്പുകൾക്ക് വേണ്ടിയുള്ള പ്രോസസ്സറുകളുടെ കാലം ആരംഭിച്ചത്.
ഒരു സാധാരണ പ്രോസസ്സറിൽ നിന്നും പല വിധത്തിലും വ്യത്യസ്തമാണ് മൊബൈൽ പ്രോസസ്സറുകൾ.
മദർബോർഡ് പ്രധാന ബ്രാൻഡുകളും നിർമ്മാതാക്കളും summary="Links to Wikipedia articles about laptop manufacturers. For some of them, articles about the company's most well-known models or series are linked as well."
Major laptop brands എയ്സർ – TravelMate , Extensa , Ferrari and Aspire ആപ്പിൾ – MacBook , MacBook Air and MacBook Pro അസൂസ് – Asus Eee , Lamborghini കോംപാക് - Evo , Armada , LTE , and പ്രസാരിയോ ഡെൽ - ഇൻസ്പിരൺ , Latitude , Precision , സ്റ്റുഡിയോ , വോസ്ട്രോ and XPS ഗേറ്റ്വേ ഹ്യൂലറ്റ് പക്കാർഡ് - എച്ച്പി പവലിയൺ , HP Omnibook , HP Compaq Notebooks ലെനോവോ – ThinkPad , IdeaPad , and 3000 series പാനസോണിക് – Toughbook , Satellite , Let's Note (Japan only) Samsung – SENS : M, P, Q, R and X series സോണി – VAIO : FJ Series , UX, TZ, NR, SZ, CR, FZ, and AR series തോഷിബ – Dynabook , Equium , Portege , ടെക്ര , Satellite , ക്വോസ്മിയോ , Libretto
അവലംബം ↑ Toshiba Satellite low cost/high performance (A300-1EZ even cheaper at 699€)
കമ്പ്യൂട്ടർ ഹാർഡ്‌വെയറുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ലാഫ്റ്റർ ആന്റ് ഗ്രീഫ് ബൈ ദ വൈറ്റ് സീ ഇംഗ്ലീഷ് വിലാസം https://ml.wikipedia.org/wiki/Laughter_and_Grief_by_the_White_Sea